[{"text_idx": "#000001", "text": "Oliver on u\u0308ks va\u0308ike kaisumaias o\u0303nnevo\u0303lur, kes alandab verero\u0303hku ja teeb tuju helgeks. Ta on 3-aastane julge ja va\u0308ga uudishimulik paikass, kes soovib kiiremas korras koju kolida, et oma andeid rakendama asuda."}, {"text_idx": "#000002", "text": "Oliver tuli meile 2023. aasta ma\u0308rtsi lo\u0303pus La\u0308a\u0308ne-Harju vallast. See karvapall julgeb uudistada ja poeks igal vo\u0303imalusel inimese ka\u0308te vahelt la\u0308bi ning la\u0308heks nuusutaks ko\u0303ik nurgad u\u0308le. Kutsumise peale sammub ta inimese juurde ja sugugi ei pahanda, kui ta su\u0308lle vo\u0303etakse. Su\u0308les talle meeldib, oma va\u0308ikese karvase pea paneb ta sulle siis vastu lo\u0303uga ja arvab, et just nii on hea olla. Maiustest ei u\u0308tle Oliver samuti a\u0308ra. Kassitoas on ta ennast radika ko\u0303rvale sooja pessa sisse seadnud ja ootab o\u0303nnelikku hetke, mil keegi teda ma\u0308rkab ja talle hea kodu pakub. Teiste kassidega saab ta ha\u0308sti la\u0308bi: kassitoas tu\u0308li ei kisu ja vo\u0303imu pa\u0308rast ei vo\u0303itle."}, {"text_idx": "#000003", "text": "Oliveri kasukas on va\u0308ga pehme ja mo\u0303nus, selline veidi pikema karvaga. Selle eest hoolitseb ta usina hoolega (vt videost). Tal on veel hiiglama vahvad vuntsid ja kirju nina, mille kohta vo\u0303iks ku\u0308sida: \u201eKuule, Oliver, kus korstnas ka\u0308isid?\u201c Oliver on kastreeritud ja kiibitud, talle on tehtud nii vaktsiinid kui parasiitide vastane to\u0303rje."}, {"text_idx": "#000004", "text": "Kas lubad hoolitseda selle karvapalli eest? Kui vastad jaatavalt, siis palun tutvu meie lepingutingimustega, ta\u0308ida ankeet klikkides nupule \"Soovin seda loomakest\" ja me vo\u0303tame Sinuga ise peatselt u\u0308hendust!"}, {"text_idx": "#000023", "text": "Pesaleidja kutsud elavad soodushinnaga Allsaare koertehotellis."}]